Anexa 2

**INSTRUCȚIUNE PENTRU PARTICIPANȚII LA LICITAȚIA**

pentru selectarea unui/ei expert/e național/e în scopul elaborării Pachetelor de servicii integrate pentru asigurarea incluziunii de calitate a copiilor cu dizabilități de vedere, desfășurate în cadrul proiectului „Servicii de suport pentru incluziunea educațională a copiilor cu dizabilități – etapa 2”, implementat de Keystone Moldova și finanțat de Fundația Soros Moldova, în baza Contractului de Grant nr. G15201 din 15.04.2022.

Data publicării anunțului: 30 Iunie 2022

Termenul limită de prezentare a dosarului: 10 Iulie 2022, orele 18.00

Procedura de achiziție Licitație deschisă

**Selecție în baza calității și costului**

Contractor: IP Keystone Moldova

Tipul contractului Prestări servicii

Grupul țintă al invitației de participare: Persoane fizice, rezidente în Republica Moldova

**CONTEXT**

IP Keystone Moldova anunță o licitație deschisă pentru selectarea unui/ei expert/e național/e în scopul elaborării Pachetelor de servicii integrate pentru asigurarea incluziunii de calitate a copiilor cu dizabilități de vedere, desfășurate în cadrul proiectului „Servicii de suport pentru incluziunea educațională a copiilor cu dizabilități – etapa 2”, finanțat de Fundația Soros Moldova, în baza Contractului de Grant nr. G15201 din 15.04.2022.

*Scopul proiectului:* reformarea sistemului de servicii de suport educațional pentru copiii și tinerii cu dizabilități din RM.

 Detalii privind responsabilitățile expertului sunt indicate în **Termenii de Referință (Anexa 1)**

**PREGĂTIREA DOSARULUI de PARTICIPATRE**

Dosarul de participare va cuprinde documentele:

1) **Oferta tehnică** / CV-ul solicitantului/ei, care pune în evidență competențele solicitate conform ToR-ului, semnat de către ofertant, în care vor fi incluse datele de contact a 3 persoane de referință.

2) **Oferta financiară** va include formularul ofertei financiare completat și semnat de către ofertant în MDL conform Formularului de ofertă financiară (Anexa 3).

Pe documente se va indica data transmiterii dosarului, acestea vor fi semnate și scanate.

Ofertele se depun în conformitate cu cerințele și procedura prevăzută în prezenta Instrucțiune pentru ofertanți, secțiunea: Cum și unde se depune dosarul. La pregătirea dosarului, solicitanții vor examina în detalii termenii de referință. Lipsa anumitor informații esențiale pentru executarea contractului, solicitate în cererea de ofertă, pot duce la respingerea propunerii. Toate costurile legate de pregătirea și/sau depunerea dosarului de aplicare vor fi suportate de către ofertanți, indiferent dacă propunerea lor a fost selectată sau nu. Ofertele, precum și toată corespondența cu ofertantul va fi în limba română.

**ORAR**

Următoarele termene limită se aplică acestei cereri de oferte:

Acțiune:

Lansare concurs de oferte: 30 iunie 2022

Termen limită pentru întrebările ofertanților: 08 iunie 2022, ora 12:00

Termen limită pentru răspunsurile noastre: 08 iunie 2022, ora 18:00

Termen limită pentru depunerea dosarului: 10 iunie 2022, ora 18:00.

Verificarea conformității ofertelor cu Termenii de Referință 11 iunie 2022

Selecția finală a contractorului 13 iunie 2022

Data de începere a contractului 15 iunie 2022

**CUM ȘI UNDE SE DEPUNE DOSARUL**

Dosarul de aplicare va fi transmis electronic, prin e-mail, la următoarea adresă: dcutulab@khs.org. Termen limită de depunere: 10 iunie 2022; ora 18:00.

Keystone Moldova nu va lua în considerare dosarele depuse după termenul limită.

Vă rugăm să vă asigurați că ofertele tehnice și financiare sunt trimise în e-mailuri separate, în același timp oferta financiară urmează a fi protejată prin parolă.

Parola va fi dezvăluită doar la solicitarea în scris a Keystone Moldova, la etapa de deschidere a ofertelor financiare. La expedierea ofertelor, vă rugăm să vă asigurați că următoarele informații sunt incluse în subiectul emailului:

• pentru ofertă tehnică – Subiect: OT\_Consultant Național Nume ofertant

• pentru ofertă financiară – Subiect: OF\_Consultant Național Nume ofertant

După depunerea dosarului de aplicare, vă rugăm să vă asigurați că acesta a fost recepționat de către Keystone Moldova prin recepționarea unui e-mail de confirmare. În lipsa confirmării, Keystone Moldova nu poartă răspundere pentru dosarele care nu au fost recepționate.

Un ofertant poate retrage, înlocui sau modifica oferta depusă în orice moment, înainte de termenul limită pentru depunere, prin trimiterea unei notificări scrise către Keystone Moldova. Înlocuirea sau modificarea corespunzătoare a ofertei, dacă există, va fi însoțită de notificarea scrisă corespunzătoare. Toate notificările trebuie trimise în același mod specificat pentru depunerea ofertelor, marcându-le clar prin adăugarea cuvintelor „Retragere”, „Substituire” sau „Modificare” la subiectul e-mailului.

**Oferta tehnică (OT) va include:**

* CV-ul solicitantului/ei, care pune în evidență competențele solicitate conform ToR-ului, semnat de către ofertant
* Trei persoane de referință.

**Oferta financiară (OF)** va fi prezentată conform anexei 3 (disponibilă pentru descărcare ca fișier separat)

* Oferta urmează a fi datată și semnată de către ofertant, ulterior scanată și expediată. În cazul în care există erori aritmetice nesemnificative, acestea vor fi corectate de către Keystone Moldova;
* Toate sumele menționate în oferta financiară sunt considerate sume brute;
* Conform legislației în vigoare, pentru persoanele fizice urmează să fie deduse următoarele impozite: 9% - primele obligatorii de asigurare medicală, 12% - impozitul pe venit.

**EVALUAREA DOSARELOR**

Evaluarea dosarelor va fi realizată în două etape:

1. Analiza ofertelor tehnice conform criteriilor specificate cu acordarea punctajului respectiv.
2. Analiza ofertelor financiare și calcularea punctajului conform formulei unice de calcul.

Scorul de evaluare (maxim 100 de puncte) va reprezenta un cumul al scorului obținut pentru oferta tehnică (maxim 90 de puncte) și oferta financiară (maxim 10 de puncte).

În **prima etapă**, oferta tehnică (OT), prezentată de fiecare ofertant, va fi verificată sub aspectul corespunderii cu cerințele minime de conformitate. După validarea ofertelor de către Comisia de achiziții Keystone Moldova formată din cinci (5) membri, ofertele vor fi transmise spre evaluare. Ofertele tehnice vor fi evaluate de către angajații Keystone Moldova, iar rezultatele evaluării vor fi prezentate la **etapa II** de deschidere a ofertelor financiare. Solicitanții vor primi un e-mail de la Keystone Moldova, prin care trebuie să expedieze parola pentru oferta lor financiară la următoarea adresă: dcutulab@khs.org.

Oferta câștigătoare va fi oferta cu cel mai mare punctaj acumulat (oferta tehnică + oferta financiară).

**Ofertele tehnice vor fi analizate, conform următoarelor criterii:**

|  |  |  |
| --- | --- | --- |
| **Nr. r.** | **Criteriu de evaluare** | **Punctaj maxim** |
| **1.** | Studii în domeniul socio-umane, (educație, asistență socială etc.)  | 30 puncte |
| **2.** | Experiență de lucru în cel puțin 3 proiecte privind crearea și dezvoltarea serviciilor educaționale pentru persoanele cu dizabilități  | 30 puncte |
| **3.** | Experiență de formator în cel puțin 3 proiecte de asistență tehnică pentru OSC-uri și APL-uri | 30 puncte |
| **4.** | Oferta financiară | 10 puncte |

**ANALIZA OFERTEI FINANCIARE**

Oferta financiară va acumula un punctaj de la 0 la 10 puncteîn conformitate cu formula de calcul unică, care va fi aplicată

**Variabile:**

**Σ oferta** suma propusă în oferta financiară;

**Σ max** suma propusă în cea mai mare ofertă financiară;

**Σmin** suma propusă în cea mai mică ofertă financiară;

**Pfin\_max** valoarea maximă a ofertei financiare (% ofertei financiare) din punctajul total;

**Pteh\_max** valoarea maximă a ofertei tehnice (% ofertei financiare) din punctajul total

**Punctaj total max = Pteh\_max + Pfin-max;**

**K = (Σ max - Σmin) / Pfin\_max;**

**Δ = Σmax / K – Pfin\_max**

**Punctaj oferta financiară = Pfin\_max – (Σoferta / K - Δ).**

*Rezultatele evaluării vor fi anunțate printr-un e-mail*

**CONDIȚII DE CONTRACTARE ȘI MODALITATEA DE PLATĂ**

IP Keystone Moldova va semna cu persoana fizică un contract de prestări servicii pentru îndeplinirea sarcinii de consultanță.

**Contractul va produce efecte juridice începând cu 15 iunie 2022 și se va încheia la 15 aprilie 2023. Acesta va fi încheiat în lei moldovenești, în conformitate cu oferta financiară depusă.**

**Plata va fi efectuată în lei moldovenești, prin transfer bancar.**

Plata pentru serviciile prestate va fi efectuată în 3 tranșe:

1. 40% din plată vor fi efectuate după prezentarea livrabilelor 1-4
2. 40% din plată vor fi efectuate după prezentarea livrabilelor 5-7
3. 20% din plată vor fi efectuate după finisarea activității 8-9 și prezentarea raportului final.

**Confidențialitate și protecția datelor cu caracter personal**

Ofertele înscrise la concurs vor conține, direct sau indirect, date cu caracter personal. IP Keystone Moldova va asigura confidențialitatea datelor cu caracter personal în procesul de colectare, prelucrare şi stocare a acestora în condițiile prevăzute de Legea privind protecția datelor cu caracter personal.

**Alte prevederi**

**Conflict de interese**

Principiile fundamentale pe care IP Keystone Moldova dorește să le accentueze în sfera conflictului de interese sunt:

• Toate conflictele de interese, potențiale sau care sunt în efect, trebuie declarate;

• Nici o persoană nu ar trebui să fie în poziție de decident asupra propriului caz;

• Self-dealing-ul este interzis.

**Antifraudă și corupție**

IP Keystone Moldova aplică cu strictețe politica de toleranță zero la practicile interzise, inclusiv fraudă, corupție, complicitate, practici neetice sau neprofesionale și obstrucționarea ofertanților și solicită tuturor ofertanților să respecte cel mai înalt standard de etică pe întreaga perioadă a procesului de achiziție și implementare a contractului.

**Protecția copiilor și a persoanelor adulte vulnerabile**

IP Keystone Moldova aplică cu strictețe politica de protecție a copiilor și a persoanelor adulte vulnerabile față de orice tip de acțiuni abuzive sau ilegale, care îi pot pune în pericol. Ofertantul selectat va asigura ca acțiunile și comportamentele ale reprezentanților săi să contribuie la protecția copiilor și a persoanelor adulte vulnerabile și prevenirea oricărei forme de abuz față de ei.

**Informații suplimentare** pot fi obținute de la Doina Cuțulab, director de proiect, tel. 068208202, e-mail: dcutulab@khs.org